OpenLLM-France/wikimedia huggingface dataset:
# Rineloricaria eigenmanni

Rineloricaria eigenmanni és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 10,2 cm de longitud total.

## Distribució geogràfica

Es troba a Sud-amèrica.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pellegrin, J. 1908. Description de deux poissons nouveaux de l'Amérique du Sud, de la famille des Loricariidés. Bull. Soc. Zool. Fr. v. 33: 125-127.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Platysteira

Platysteira és un gènere d'ocells de la família dels platistèirids (Platysteiridae).

## Taxonomia

Segons la Classificació del Congrés Ornitològic Internacional (versió 3.5, 2013) aquest gènere està format per 11 espècies:
* batis d'ulleres grises (Platysteira hormophora).
* batis d'ulleres rosades (Platysteira castanea).
* batis d'ulleres carunculades (Platysteira tonsa).
* batis d'ulleres de Blissett (Platysteira blissetti).
* batis d'ulleres collnegra (Platysteira chalybea).
* batis d'ulleres de Jameson (Platysteira jamesoni).
* batis d'ulleres ventre-roja (Platysteira concreta).
* batis celluda de gorja morada (Platysteira cyanea).
* batis celluda frontblanca (Platysteira albifrons).
* batis celluda de banda ampla (Platysteira laticincta).
* batis celluda de banda prima (Platysteira peltata).
Segons alguns autors, els coneguts com "batis d'ulleres", pertanyen en realitat a un gènere diferent: Dyaphorophyia Hartlaub, 1857.
# Serrat de Bonavista

El Serrat de Bonavista és una serra situada entre els municipis de Navès (Solsonès) i els de l'Espunyola i Montmajor (Berguedà), amb una elevació màxima de 1.135,4 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Victory Records

Victory Records és una discogràfica independent estatunidenca fundada per Tony Brummel l'any 1989. El segell s'ha caracteritzat per treballar amb grups de música alternativa, especialment hardcore punk, straight edge, emocore i, darrerament, metalcore i pop punk.
Victory va aconseguir l'èxit internacional a finals dels anys 1990 i començaments de segle xx. Grups com Taking Back Sunday, Thursday, Atreyu o Boysetsfire van contribuir al fet que Victory Records aconseguís discos d'or amb The Silence in Black and White i If Only You Were Lonely de Hawthorne Heights.
Entre els artistes que han format part del segell discogràfic es troben grups destacats de l'escena hardcore nord-americana com ara Warzone, Cause for Alarm, Earth Crisis, Blood for Blood, Darkest Hour i Comeback Kid.
El 7 de febrer de 2017 Victory Records anuncià el fitxatge dels gallecs We Ride.

## Referències

* ↑ «Victory Records Welcomes WE RIDE» (en anglès). Arxivat de l'original el 2018-08-27. [Consulta: 27 agost 2018].
# 13 x 13

13 x 13 (Tretze per Tretze) va ser una publicació humorística en català editada a Igualada l'any 1932.

## Descripció

Portava el subtítol «Periòdic grotesc» i també «surt quan vol i quan pot».
S'imprimia a la impremta Codorniu. Tenia quatre pàgines, a tres columnes, amb un format de 34 x 24,5 cm. El primer i únic número va sortir el 21 de juliol de 1932.

## Continguts

A l'article de presentació deien «Nosaltres combatrem sens «cuartel» i sens local, perquè no podem pagar el lloguer, nosaltres farem perquè la gent es tregui aquesta crosta que porta de moltes generacions que és la superstició, mesellisme, política d'all i oli, religió i pobresa moral...».
Com a salutació hi havia una poesia en to burlesc, on afirmaven: «A nostre guinyol tothom hi apareixerà / des de l'alcalde als «radicals rebeldes» / tothom haurà de sirgar».
Hi havia comentaris irònics sobre la política local, el feminisme i les notícies publicades pels altres periòdics igualadins. Els articles van sense signar o signats amb pseudònims com Karpanta, Taboll o Gat de Societat.

## Referències

* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 455.
* ↑ «Pòrtic». 13 x 13, 1, 21-07-1932.
* ↑ «Salutació!». 13 x 13, 1, 21-07-1932.

## Localització

* Biblioteca Central d'Igualada. Plaça de Cal Font. Igualada.

## Enllaços externs

* https://trencadis.diba.cat/
# Marie 'Ajami

Marie 'Ajami (àrab: ماري عجمي, Mārī ʿAjamī) (1888-1965) va ser una periodista, poeta, professora i feminista libano-siriana.

## Biografia

Nascuda en el si d'una família catòlica, va estudiar a Damasc en institucions missioneres russes i irlandeses, abans d'anar a la Universitat Americana de Beirut, on va estudiar infermeria el 1906.
En 1910 va fundar la primera revista siriana Al-'Arus (La Casada) destinada a dones. En 1920, quan el dret de vot per a les dones al Líban i Síria va suscitar nombroses pors, Rashid Rida es va oposar al projecte en un article aparegut en Al-Rajar, en el qual argumentava que el dret de vot de les dones era incompatible amb la inferioritat en la qual es trobaven, i que abans s'havia d'educar-les. Marie 'Ajami va respondre en Al-'Arus amb un article titulat «La dona i la igualtat», on s'oposava a la visió de les dones nascudes per servir en tot al seu pare i després al seu marit, i defensava el seu dret a existir per elles mateixes.
Al costat d'articles literaris i socials, va atacar vigorosament la política de domini otomà, i al governador Cemal Paşa, crítiques que va intensificar després del penjament del seu nuvi, Petro Pauli, executat al mateix temps que altres intel·lectuals. A partir de llavors es va oposar d'igual manera al domini francés.
Va confundar diversos clubs i associacions, entre els quals es troba el Club féminin littéraire de Damas (Club femení literari de Damasc). Va ensenyar a Síria, Líban i Palestina.

## Referències

* ↑ (en anglés) Malek Hassan Abisaab, Militant Women of a Fragile Nation - Middle East studies beyond dominant paradigms, Éditeur Syracuse University Press, 2010, ISBN 0815650647 i ISBN 9780815650645
* ↑ Leyla Dakhli, Une génération d'intellectuels arabes.
* ↑ (en anglès) Manar Hasan et Ami Ayalon, Haifa Before & After 1948: Narratives of a Mixed City: Part 1, Volum 6 de l'Institute for Historical Justice and Reconciliation, 2011, ISBN 9089790926 i ISBN 9789089790927, p. 90-92
* ↑ Sabine Mohasseb Saliba « À la tribune avec une pionnière damascène: Marie Ajami (1888―1965) », Archiv orientální, Prague, 2012 Présentation en ligne Arxivat 2017-08-31 a Wayback Machine.
# Rineloricaria felipponei

Rineloricaria felipponei és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 11,3 cm de longitud total.

## Distribució geogràfica

Es troba a Sud-amèrica.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Fowler, H. W. 1943. Notes and descriptions of new or little known fishes from Uruguay. Proc. Acad. Nat. Sci. Phila. v. 95: 311-334.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Proteasa serina

Les proteases serines (en anglès: Serine proteases o serine endopeptidases) són enzims que trenquen enllaços peptídics en proteïnes, en els quals la serina actua com aminoàcid nucleofílic en el lloc actiu de l'enzim. Es troben de forma ubíqua tant en organismes eucariotes com en els procariotes. Les proteases serines entren en dues categories segons la seva estructura: com quimiotripsina (trypsin-like) o com subtilisina. En els humans són responsables de coordinar diverses funcions fisiològiques, incloent la digestió, la resposta immunològica, la coagulació de la sang i la reproducció.

## Ús en el diagnòstic

La determinació dels nivells de proteasa serina pot ser útil en el context de determinades malalties.
* Els nivells del Factor de coagulació poden ser requerits en la diagnosi de condicions hemorràgiques o trombòtiques.
* L'Elastasa fecal es fa servir per determianr l'activiatat exocrina del pàncrees, per exemple en la fibrosi quística o la pancreatitis crònica.
* En el càncer de pròstata es fa servir el sèrum de l'antigen específic de la pròstata .
* La proteasa serina que s'allibera de cèl·lules ‘’mast’ és un marcador per a les reaccions de la hipersensibilitat de tipus I (per exemple, l'anafilaxi). És més útil que la. histamina per la seva major durada.

## Referències

* 1 2 Hedstrom, L. «Serine protease mechanism and specificity.». Chem Rev, 102, 12, Dec 2002, pàg. 4501–24. DOI: 10.1021/cr000033x. PMID: 12475199.
* ↑ Madala PK, Tyndall JD, Nall T, Fairlie DP. «Update 1 of: Proteases universally recognize beta strands in their active sites». Chem Rev, 110, 6, 01-06-2010, pàg. PR1–31. DOI: 10.1021/cr900368a. PMID: 20377171.

## Enllaços externs

* The MEROPS online database for peptidases and their inhibitors: Serine Peptidase Arxivat 2017-04-04 a Wayback Machine.
* Serine Proteases site at Saint Louis University (SLU)
* «Proteasa serina» (en anglès). Medical Subject Headings.
# Savanna Samson

Savanna Samson (Rochester, 14 d'octubre de 1967) és una actriu porno estatunidenca. Al gener de 2011, va ingressar en el saló de la fama d'AVN.

## Biografia

En els seus inicis,a mitjan anys 90 Savanna Samson treballa com stripper en el Scores Gentlemen's Club de Nova York. També intervé en l'espectacle de Howard Stern en diverses ocasions i en la cadena I!.
L'any 2000 roda la seva primera pel·lícula titulada: Rocco Meats an American Angel in Paris on comparteix el protagonisme amb el popular actor porno italià Rocco Siffredi. Les motivacions de l'actriu en el seu debut, són atípiques, ja que amb la pel·lícula el que pretén és complir la fantasia del seu nuvi d'estar casada amb una actriu porno. De fet, Savanna regalaria una còpia de la cinta al seu marit el dia de la nit de noces.
Les seves aparicions al programa de Howard Stern i les seves escenes en l'única pel·lícules gravada fins al moment arriben a ulls de Vivid que decideix oferir-li un contracte en exclusivitat. Savanna accepta, convertint-se així en una Vivid Girl (2002).
En 2006 participa, al costat de Jenna Jameson en el remake de The Devil in Miss Jones titulat The New Devil in Miss Jones. Gràcies a la seva actuació, l'actriu, aconsegueix diversos premis.

## Vida personal

Savanna Samson té quatre germanes i un fill nascut poc abans de signar el seu contracte amb Viviv. Se li ha lligat sexualment amb personalitats com David Copperfield i Jean-Claude Van Damme. Malgrat la seva feina es considera catòlica practicant. És una de les raons per la qual ha decidit fer servir el nom Samson com a pseudònim.

## Premis

* 2004 AVN Award Millor actriu per Looking In
* 2004 AVN Award Millor escena en grup per Looking In
* 2005 AVN Award Millor escena lèsbica per The Masseuse (amb Jenna Jameson)
* 2005 AVN Award Millor escena en grup per Dual Identity
* 2005 Premi XRCO a la millor actriu per The New Devil in Miss Jones
* 2006 AVN Award Millor actriu per The New Devil in Miss Jones
* 2007 GayVN Award Millor actuació no sexual en Michael Lucas' La Dolce Vita
* 2008 AVN Award Millor escena en grup per Debbie Does Dallas...Again*
* 2011 Ingrés en el saló de la fama d'AVN.

## Referències

* ↑ «Razones de su primera película». Arxivat de l'original el 2009-12-09. [Consulta: 28 abril 2016].
* ↑ «Fichaje por Vivid». Arxivat de l'original el 2008-08-04. [Consulta: 28 abril 2016].
* ↑ http://www.whosdatedwho.com/tpx_33748/savanna-samson/
* 1 2 3 «Past AVN Award Winners». [Consulta: 17 desembre 2007].
* ↑ Jared Rutter. «The 22nd Annual AVN Awards: A Jenna Jameson Kinda Night». AVN, 09-01-2005. Arxivat de l'original el 2008-04-14. [Consulta: 4 agost 2007].
* ↑ «XRCO 2005 winners». [Consulta: 17 desembre 2007].
* ↑ «AVN Award Winners Announced». AVN, 09-01-2006. [Consulta: 22 juliol 2007].
* ↑ «2008 AVN Award Winners Announced». [Consulta: 14 gener 2008].
* ↑ AVN. «AVN Announces the Winners of the 2011 AVN Awards» (en anglès). Arxivat de l'original el 2012-07-07. [Consulta: 9 gener 2011].
# Genoveva Marsal Santamaría

Genoveva Marsal Santamaría (Carlet, Ribera Alta, 3 de gener de 1896 - Alcalà de Xivert, Baix Maestrat, 14 d'octubre de 1932) fou una republicana valenciana.

## Biografia

Fou la fundadora i primera presidenta de l'Agrupació Radical Femenina d'Alcalà de Xivert. Al llarg de la seva experiència, Genoveva va fer possible reunir en l'organització més de tres-centes dones republicanes, en un poble al voltant dels 5.500 habitants. Entre les activitats que portaren a terme cal destacar el cicle de conferències amb caràcter cultural i feminista, on esperaven comptar amb diputades com Victòria Kent i Margarita Nelken.
Com a laica i persona molt crítica amb l'església, defensava una societat organitzada aconfessionalment. En nombroses voltes va denunciar les autoritats polítiques per les vulneracions constitucionals del clergat del poble, per fer contínues manifestacions públiques del culte catòlic sense autorització del govern republicà. També van ser moltes les ocasions mitjançant discursos, manifestos i articles en la premsa que va assenyalar el fanatisme catòlic, culpable en gran part de la ignorància de les dones. Cal destacar algunes de les seves valentes frases: "Els capellans són una espècie d'escarabats que sols actuen en l'obscuritat, els seus actes són iguals als que cometen els delinqüents, que fugen de la presència de la llum. Per això han sigut, són i seran enemics de la Il·lustració. [...] Si viuen en aquesta terra no és per engrandir-la sinó per explotar-la i saquejar-la en benefici de les arques de Roma. Per això menteixen també en evocar el nom d'una pàtria, la bandera tricolor a la qual insulten i escarneixen a tota hora. ¡Família! Esta sagrada paraula, en boca dels qui funden la major virtut en el claustre i en el celibat, és el major dels sarcasmes. ¿Salvadors de la família eixos que abandonen als pares i no tenen fills, i si els tenen no els reconeixen? ¡Eixos no volen a la família, sinó la seva esclavitud per alçar una volta més el tron de totes les impudícies, de tots els apetits i de tots els crims!". Amb motiu d'aquestes paraules en un de seus discursos en un míting republicà, va ser insultada.
Va contraure matrimoni amb el mestre Francisco Fuertes Antonino, el 20 d'octubre de 1919. Als 36 anys, en donar a llum el seu sisè fill, va morir l'octubre de 1932. Unes de les seues darreres paraules van ser: "Vull que el xiquet es diga Julio, com mon pare; de ser xiqueta li haguera posat Fraternitat".

## Referències

* 1 2 3 4 «Genoveva Marsal Santamaría». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS). [Consulta: 17 agost 2015].
# Acheux-en-Amiénois

Acheux-en-Amiénois és un municipi francès, situat al departament del Somme i a la regió dels Alts de França.
# Resolució 1791 del Consell de Seguretat de les Nacions Unides

La Resolució 1791 del Consell de Seguretat de les Nacions Unides fou adoptada per unanimitat el 19 de desembre de 2007. Després de recordar resolucions sobre la situació a Burundi, en particular la 1719 (2006), el Consell va ampliar el mandat de l'Oficina Integrada de les Nacions Unides a Burundi (BINUB) fins al 31 de desembre de 2008.

## Detalls

El Consell dona la benvinguda al nomenament el 14 de novembre d'un Govern d'Unitat Nacional a Burundi, subratllant la necessitat que el sistema de les Nacions Unides i la comunitat internacional mantinguin el seu suport a la consolidació de la pau i al desenvolupament a llarg termini en aquest país.
El Consell demana al Govern de Burundi i al Palipehutu-Forces nationales de libération (FNL) (FNL), les dues parts de l'Acord Global d'Alto el Foc de setembre de 2006, que s'abstinguessin de qualsevol acció que pogués conduir a la represa de les hostilitats i resoldre els problemes pendents amb un esperit de cooperació. Alhora insta al Palipehutu-FNL a que torni al Mecanisme Conjunt de Verificació i Seguiment, establert per aquest Acord, sense demora ni condició prèvia i alliberar immediatament a tots els nens associats al moviment.
Es va demanar a la BINUB que exercís un paper polític sòlid en suport del procés de pau, en plena coordinació amb socis regionals i internacionals. Es va encoratjar al Govern de Burundi a continuar els seus esforços en matèria de reptes de consolidació de la pau, en particular la governança democràtica i la justícia i la reforma de la seguretat.

## Referències

* ↑ «Security Council extends integrated office in burundi until 31 December 2008, unanimously adopting resolution 1791 (2007)». United Nations, 19-12-2007.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2007 - 2008)
* Guerra Civil de Burundi

## Enllaços externs

* PDF Text de la Resolució a UN.org
# Riu Forcados

El riu Forçados (derivat del portuguès Forçados) és un canal en la Delta de Níger, al sud de Nigèria. Flueix per aproximadament 198 quilòmetres i arriba a la mar al Golf de Benín dins l'estat del Delta. És un canal important per vaixells petits. El riu Forçados se separa del riu Níger al mateix punt que el riu Nun, a uns 20 km al sud d'Aboh.
Les poblacions han estat pescant en aquest riu durant anys i llavors anaven a un moll al riu Níger per vendre els productes o emmagatzemar-los per consum personal.
Porta el mateix nom que el port de Forcados, situat prop de la costa en la sortida a la mar del riu Forcados.

## Referències

* Forcados River
# Juliette Labous

Juliette Labous (Besançon, França, 4 de novembre de 1998) és una ciclista francesa. Actualment corre a l'equip ciclista femení Team DSM.

## Palmarès

* 2015
** Campiona de França junior en contrarellotge
* 2016
** Campiona de França junior en contrarellotge
** Campiona de França junior en ruta
* 2018
** Campiona de França sub-23 en contrarellotge
** 1 etapa del Giro d'Itàlia (crono per equips)
* 2020
** Campiona de França en contrarellotge
** Campiona de França sub-23en contrarellotge
* 2022
** Vencedora de la Volta a Burgos
** Vencedora d'una etapa al Giro d'Itàlia
* 2024
** Campiona de França en ruta

### Resultats a les Grans Voltes
#### Giro d'Itàlia

* 2018 : 29a
* 2019 : 11a i guanyadora de la classificació de la millor jove
* 2020 : 23a
* 2021 : 7a
* 2022 : 9a i vencedora de la 7a etapa
* 2023 : 2a

#### Tour de France

* 2022 : 4a
* 2023 : 5a

#### Volta a Espanya

* 2023 : 7a
* 2024 : 4a

## Referències

* ↑ «Juliette Labous, campeona de la Vuelta a Burgos Femenina» (en castella). Burgosdeporte.com, 22-05-2022. [Consulta: 23 maig 2022].

## Enllaços externs

* Fitxa a procyclingstats
# Gai Cassi Asclepiòdot

Gai Cassi Asclepiodot (en llatí: Gaius Cassius Asclepiodotus; en grec antic: Ἀσκληπιόδοτος) va ser un ciutadà romà d'origen grec que va viure al segle i. Era natural de Nicea de Bitínia i posseïa una gran riquesa. La seva història la narren Tàcit i Cassi Dió.
Era amic de Barea Sorà, i va estar sempre al seu costat, tant quan estava en harmonia amb l'emperador Neró com quan la sort li va canviar i va caure en desgràcia. Llavors, l'emperador li va confiscar la propietat i el va enviar a l'exili l'any 66. Destronat Neró, l'emperador Galba li va restaurar els béns i la posició.

## Referències

* ↑ «Cassius 28». A: Realencyclopädie der classischen Altertumswissenschaft.
* ↑ Asclepiodotus, Cassius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 383